**Ministru kabineta rīkojuma projekta "Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 29.0. versija)" sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta izstrādes nepieciešamība** |
|  1. | Pamatojums | 1. Ministru kabineta (turpmāk – MK) 2015. gada 17. novembra noteikumu Nr. 653 "Darbības programmas "Izaugsme un nodarbinātība" 2.2.1. specifiskā atbalsta mērķa "Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību" 2.2.1.1. pasākuma "Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība" īstenošanas noteikumi" (turpmāk – īstenošanas noteikumi) 4. punkts un 13.2. apakšpunkts.2. Deklarācijas par Māra Kučinska vadītā MK iecerēto darbību 34. uzdevums "Īstenosim ikgadējo uzņēmējdarbības vides uzlabošanas pasākumu plānu, 2018. gadā nodrošinot iekļūšanu *Doing Business reitinga* TOP20 un Globālā konkurētspējas indeksa TOP40.", rīcības plāna 34.5. pasākums "Izveidot vienoto tiesību aktu projektu izstrādes un saskaņošanas portālu (TAP) un izstrādāt valsts pārvaldes cilvēkresursu vadības un analīzes sistēmu (CIVIS)", 3. darbības rezultāts "Balstoties uz labāku analīzi, efektīvāk izmantoti valsts pārvaldes cilvēkresursi un kvalitatīvāk sagatavoti lēmumi".3. MK 2016. gada 10. februāra rīkojuma Nr. 136 "Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā" 4.1 punkts |
|  2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar MK rīkojuma projektu tiek apstiprināts un iekļauts informā­cijas un komunikāciju tehnoloģiju (turpmāk – IKT) mērķarhitektūras 29.0. versijā  projekta "Personāla vadības platformas projekts" (turpmāk –projekts) apraksts, kas tika izvērtēts atbilstoši Vides aizsardzības un reģionālās attīstības ministrijas (turpmāk – VARAM) izstrādātajai un apstiprinātajai metodikai par projektu iekļaušanu IKT mērķarhitektūrā.VARAM ir atbalstījusi projekta iekļaušanu IKT mērķ­arhitek­tūras kārtējā versijā. Projekts veicina darbības programmas "Izaugsme un nodarbinātība" specifiskā atbalsta mērķa "Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību" 2.2.1.1. pasā­kumam "Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība" izvirzīto rādītāju sasniegšanu, pilnveidojot vai no jauna izstrādājot sešus publiskās pārvaldes procesus un izstrādājot vienu informācijas sistēmu platformu.Projekta kopējais finansējums ir 2 000 000 *euro*. Projekta mērķis ir izveidot un ieviest Valsts pārvaldes cilvēkresursu vadības informācijas sistēmu (turpmāk – CIVIS), kas ļaus nodrošināt sekmīgu valsts pārvaldes cilvēkresursu vadības procesu norisi, piegādājot nepieciešamos datus un veicot to analīzi, kā arī nodrošinot mērķtiecīgu komunicēšanu ar darbiniekiem. Esošajā situācijā ir identificētas šādas problēmas:* 1) datu savākšana un apstrāde tiek nodrošināta ar Atlīdzības uzskaites sistēmu (turpmāk – AUS), kura izmanto novecojušas tehnoloģijas. Datu savākšana notiek kriptētā veidā, pieejami datu ielādes auditācijas pieraksti, piekļuve datiem ir noteiktam limitētam lietotāju lokam. Sistēmai trūkst auditācijas pierakstu datu piekļuves gadījumos, tādā veidā radot pastiprinātu drošības risku;
* 2) datu par cilvēkresursiem sadrumstalotība un dublēšanās dažādās informācijas sistēmās (AUS, iestāžu informācijas sistēmas (piemēram, Horizon, Tiešās pārvaldes iestāžu datubāze u. c.), datu manuāla sagatavošana nodošanai AUS un nodošana AUS iestāžu pusē;
* 3) apgrūtināta ar cilvēkresursiem saistīto datu salīdzināšana un analīze valsts līmenī;
* 4) datu trūkums, kas ir nepieciešami cilvēkresursu politikas plānošanai un ieviešanai (piemēram, vienots izglītības klasifikators valsts tiešās pārvaldes darbiniekiem, vakances, ņemot vērā nodarbināto kompetences). Šādā situācijā atsevišķi procesi netiek vadīti centralizētā līmenī, piemēram, pēctecības plānošana, talantu vadība, mobilitāte, un tiem nav informācijas tehnoloģiju atbalsta;
* 5) problēmas ar valsts pārvaldes iekšējo komunikāciju, vienotas prakses ieviešanu;
* 6) atklātība pret sabiedrību – aktuāla informācija par valsts pārvaldi (nodarbināto skaits, struktūra u. c.)
 |
|  3. | Projekta izstrādē iesaistītās institūcijas | Valsts kanceleja, Finanšu ministrija, Iekšlietu ministrijas Informācijas centrs, Nodarbinātības valsts aģentūra, Valsts ieņēmumu dienests, Valsts kase, Valsts administrācijas skola |
|  4. | Cita informācija | Atsevišķs vērtējuma ziņojums netiks izstrādāts, bet pēc sistēmas ieviešanas tiks veikta pārbaude, vai ieviestā sistēma atbilst izvirzītajiem mērķiem |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu**  |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valsts pārvaldes iestādes |
| 2. | Tiesiskā regulējuma ietekme uz tautsaimniecību un administratīvo slogu | Administratīvā sloga samazinājums iedzīvotājiem piekļuvei tiešās pārvaldes iestāžu informācijai – saraksts ar iestāžu struktūru un citu pamatinformāciju, amatu katalogs, atlīdzības informācija. Vienuviet būs publiski pieejama strukturēta informācija par visu valsts pārvaldi  |
| 3. | Administratīvo izmaksu monetārais novērtējums | 1) administratīvā sloga samazināšana iestādēm, kopā apmēram 74 880 *euro* gadā;2) resursu lietderīgāka izmantošana, uzlabojot darbinieku piemērotību amatam un samazinot darbinieku aizplūšanu no valsts pārvaldes, kopā apmēram 288 000 *euro* gadā;3) novērtējumu vadības uzlabošana, kopā apmēram 77 500 *euro* gadā |
| 4. | Cita informācija | Nav attiecināms  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017. gads** | **Turpmākie trīs gadi (*euro*)** |
| **2018. g.** | **2019. g.** | **2020. g.** |
| **saskaņā ar valsts budžetu kārtējam gadam** | **izmaiņas kārtējā gadā, salīdzinot ar valsts budžetu kārtējam gadam** | **izmaiņas, salīdzinot ar kārtējo 2017. gadu** | **izmaiņas, salīdzinot ar kārtējo 2017. gadu** | **izmaiņas, salīdzinot ar kārtējo 2017. gadu** |
| 1 | 2 | 3 | 4 | 5 | 6 |
| 1. Budžeta ieņēmumi: | **0** | **43 945** | **506 396** | **662 626** | **487 033** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 43 945 | 506 396 | 662 626 | 487 033 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | **0** | **51 700** | **595 760** | **779 560** | **684 110** |
| 2.1. valsts pamatbudžets | 0 | 51 700 | 595 760 | 779 560 | 684 110 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | **0** | **–** **7 755** | **– 89 364** | **– 116 934** | **– 197 077** |
| 3.1. valsts pamatbudžets | 0 | – 7 755 | – 89 364 | – 116 934 | – 197 077 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) |  | 0 | 0 | 0 | 0 |
| 5. Precizēta finansiālā ietekme: |  | **–** **7 755** | **– 89 364** | **– 116 934** | **– 197 077** |
| 5.1. valsts pamatbudžets | – 7 755 | – 89 364 | – 116 934 | – 197 077 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  Lai nodrošinātu izveidotās CIVIS uzturēšanu, ir nepieciešami ~148 174 *euro/*gadā, sākot ar 2021. gadu:1. Sistēmas problēmu, kļūdu novēršanas un profilaktiskās uzturēšanas pakalpojumi 50 cilvēkdienu apmērā, izdevumi ir **24 200** *euro* (50 c/d x 400 *euro* + PVN[[1]](#footnote-1)).
2. Sistēmas pielāgošanas pakalpojumi 115 cilvēkdienu apmērā, izdevumi ir **55 660** *euro* (115 c/d x 400 *euro +* PVN).
3. Sistēmas drošības pārbaudes (sistēmas auditi pēc sistēmas nodošanas ekspluatācijā), ievērojot MK 2015. gada 28. jūlija noteikumus Nr. 442 "Kārtība, kādātiek nodrošināta informācijas un komunikācijas tehnoloģiju sistēmu atbilstība minimālajām drošības prasībām", Valsts kancelejai ārējais audits būs jāveic reizi 2 gados, un tāpēc būs nepieciešami **10 000** *euro/*gadā*.*
4. *Business Intelligence* rīka licenču uzturēšana – **8 754** *euro.*
5. Izmitināšanas datu centrā programmatūras izdevumi **16 500** *euro.*
6. Papildu finansējums esošo IT darbinieku atalgojumam **33 060** *euro*, jo līdz ar jaunās informācijas sistēmas ieviešanu klāt nāks papildu noslodze informācijas sistēmas uzturēšanai.

Līdz ar to pēc CIVIS ieviešanas papildus būs nepieciešami:* 2020. gadā 111 130 *euro*, jo plānotais projekta pabeigšanas un informācijas sistēmas ieviešanas termiņš ir 31.03.2020.;
* 2021. gadā un turpmākajos gados 148 174 *euro* gadā.

CIVIS projekts tiks finansēts no Eiropas Reģionālās attīstības fonda (turpmāk – ERAF) līdzekļiem, un tā kopējais finansējuma apjoms ir 2 000 000 *euro* (t. sk. ERAF līdzfinansējums 1 700 000 *euro* un valsts budžeta finansējums – 300 000 *euro*), no tā 2017. gadā – 51 700 *euro*, 2018. gadā – 595 760 *euro*, 2019. gadā – 779 560 *euro*,2020. gadā – 572 980 *euro*. Lai nodrošinātu ilgtspējīgu projekta rezultātā izstrādāto IKT risinājumu darbību, pēc projekta termiņa beigām ir plānojamas IKT risinājumu uzturēšanas izmaksas. Izmaksas uzturēšanai ir ~ 148 174 *euro*/gadā |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Projekta īstenošanai nepieciešamie valsts budžeta līdzekļi normatī­vajos aktos noteiktajā kārtībā tiks pieprasīti no 74. resora "Gadskār­tējā valsts budžeta izpildes procesā pārdalāmais finansējums" 80.00.00 programmas "Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai" |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Visas tiešās pārvaldes iestādes |
| 2. | Projekta izpildes ietekme uz pārvaldes funkcijām un institucionālo struktūru | Personāla vadības funkciju īstenošana netiks mainīta, bet tiks uzlaboti personāla vadības procesi, samazinot manuālās darbības un nodrošinot automatizētu datu saņemšanu un nodošanu.Administratīvās slodzes samazināšanas rezultātā būs iespējams ietaupīt sešas amata vietas. Paredzētā pieeja darbinieku skaita samazināšanai ir situācijās, kad personāla vakances atbrīvojas resora ietvaros, līdz ar to vidējā termiņā pēc projekta pabeigšanās, izmantojot projekta rezultātus, kuri samazinās administratīvo slogu, būs iespējams reāls cilvēkresursu samazinājums |
| 3. | Cita informācija | Nav |

Anotācijas IV, V un VI sadaļa – projekts šīs jomas neskar.

Ministru prezidents Māris Kučinskis

Vizē:

Valsts kancelejas direktors \_\_\_\_\_\_\_\_\_\_\_\_\_\_\_\_\_\_\_\_\_\_Jānis Citskovskis

1456

07.09.2017 9:14

Rasa 67082952

gints.rasa@mk.gov.lv

1. Vienas cilvēkdienas izmaksas 400 *euro* + PVN apmērā tika plānotas, ņemot vērā šobrīd novērojamo cilvēkdienas izmaksu augošo tendenci IT tirgū. Ņemot vērā to, ka daudzi Eiropas Reģionālās attīstības fonda projekti IKT jomā tiks īstenoti vienlaicīgi, var prognozēt, ka drīzumā būs novērojama papildu IT industrijas noslodze un atbilstošu IT cilvēkresursu trūkums, kas var izraisīt vēl straujāku cilvēkdienas izmaksu kāpumu. Gan IS programmēšana, gan uzturēšana tiks nodrošināta ārpakalpojumu ietvaros. [↑](#footnote-ref-1)